钦定古今图书集成/明伦汇编/氏族典/第178卷 > 田玹
## 钦定古今图书集成/明伦汇编/氏族典/第178卷 > 田玹

按《万姓统谱》：“玹，字廷玉，奉化人。自少警敏，家贫力学。
正统八年进士。授刑部主事。持法不阿，门无私谒。推
谳详明，而济之以恕，所案无冤者。”尚书魏源多其才，
每遇疑事，必以委玹，玹尽心讯鞫，以勤劳致疾且亟，
有指挥坐重律，以白金五百贿之，闭门不纳，曰：“吾病
且死，无愧于心足矣，忍以五百金亏平生乎？”及卒，家
无一钱之蓄，自司寇而下与素所游者皆致赙，始克
棺殓焉。